Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 721/09/4404	Nové Zámky, 20.9.2013
EEČ : 2-33-100-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 2 písmeno a, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.8.2010, spisová značka 1 Pv 721/09/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po tom, čo dňa 09.05.2006 v Nových Zámkoch ako nájomníčka uzavrela s prenajímateľkou XXXXX XXXXX Slovensko, s. r. o. Bratislava zmluvu o finančnom leasingu motorového vozidla, predmetom ktorého bol prenájom motorového vozidla zn. ŠKODA Fabia model Junior, záväzky, vyplývajúce z tejto zmluvy si obvinená XXXXX neplnila a splátky za prenájom uvedeného motorového vozidla riadne nesplácala, v dôsledku čoho prenajímateľka XXXXX XXXXX Slovensko, s. r. o. Bratislava dňa 26.09.2008 oznámila obvinenej XXXXX predčasné ukončenie leasingu a vyzvala ju na okamžité vrátenie uvedeného motorového vozidla, obvinená XXXXX však ani túto výzvu nerešpektovala a uvedené motorové vozidlo používala až do 17.04.2010 do 11.45 h, kedy bolo toto vozidlo zaistené na diaľnici A3 v blízkosti Passau v Spolkovej republike Nemecko, čím spôsobila poškodenej VOLKLSWAGEN Finančné služba Slovensko, s. r. o. Bratislava škodu vo výške 5.100,- €.

Uznesením prokurátora Okresnej prokuratúry XXXXX zo dňa 6.8.2010, spisová značka 1 Pv 721/09/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 1 pv 721/09 z 06.08.2010 podľa § 216 odsek 1 Trestného poriadku podmienečne zastavil trestné stíhanie proti obvinenej XXXXX pre prečin sprenevery podľa § 213 odsek 1, odsek 2 písmeno a) Trestného zákona, ktorého sa dopustila tak, že po tom, čo dňa 09.05.2006 v Nových Zámkoch ako nájomníčka uzavrela s prenajímateľkou XXXXX XXXXX Slovensko, s. r. o. Bratislava zmluvu o finančnom leasingu motorového vozidla, predmetom ktorého bol prenájom motorového vozidla zn. ŠKODA Fabia model Junior, záväzky, vyplývajúce z tejto zmluvy si obvinená XXXXX neplnila a splátky za prenájom uvedeného motorového vozidla riadne nesplácala, v dôsledku čoho prenajímateľka XXXXX XXXXX Slovensko, s. r. o. Bratislava dňa 26.09.2008 oznámila obvinenej XXXXX predčasné ukončenie leasingu a vyzvala ju na okamžité vrátenie uvedeného motorového vozidla, obvinená XXXXX však ani túto výzvu nerešpektovala a uvedené motorové vozidlo používala až do 17.04.2010 do 11.45 h, kedy bolo toto vozidlo zaistené na diaľnici A3 v blízkosti Passau v Spolkovej republike Nemecko, čím spôsobila poškodenej VOLKLSWAGEN Finančné služba Slovensko, s. r. o. Bratislava škodu vo výške 5.100,- €.
	Okresný prokurátor v Nových Zámkoch týmto svojím uznesením súčasne podľa § 216 odsek 2 Trestného poriadku určil obvinenej Réke Baloghovej skúšobnú dobu na 3 roky. Toto uznesenie nadobudlo právoplatnosť dňa 17.08.2010.
	Tak v priebehu uvedenej skúšobnej doby, ako aj po jej skončení, som skúmal, či obvinená XXXXX v tejto skúšobnej dobe viedla riadny život, konkrétne či sa dopustila ďalšieho trestného činu alebo čo aj len priestupku. V rámci toho som z Obvodného úradu Komárno, Odboru všeobecnej vnútornej správy Komárno vyžiadal výpis z evidencie priestupkov a z GP SR odpis z registra trestov.
	Podľa výpisu z evidencie priestupkov z Obvodného úradu Komárno, Odboru všeobecnej vnútornej správy Komárno z 11.09.2013 obvinená XXXXX za obdobie od r. 2008 v tejto evidencii záznam nemá. V odpise registra trestov z GP SR okrem uvedeného podmienečného zastavenia trestného stíhania záznam nemá.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.
	Vzhľadom na horeuvedené okolnosti konštatujem, že obvinená XXXXX v skúšobnej podmienečného zastavenia trestného stíhania, určenej v uznesení okresného prokurátora v Nových Zámkoch sp. zn. 1 Pv 721/09 z 06.08.2010, ktorým tento podľa § 216 odsek 1 Trestného poriadku podmienečne zastavil trestné stíhanie a súčasne podľa § 216 odsek 2 Trestného poriadku určil jej skúšobnú dobu na 3 roky, viedla riadny život. Preto som rozhodol tak, že sa v tejto skúšobnej dobe osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor